open-index/open-wikipedia-markdown huggingface dataset:
Βίκτορ Μάσλοφ

Ο **Βίκτορ Αλεξάντροβιτς Μάσλοφ** (ρωσικά: Виктор Александрович Маслов, ορθή προφορά στα ρωσικά: Βίκταρ Αλιξάντραβιτς Μάσλαφ) ήταν Ρώσος ποδοσφαιριστής και προπονητής. Ως προπονητής το έργο του υπήρξε τεράστιο αν και δεν είναι γνωστό στο πλατύ ποδοσφαιρικό κοινό της Δύσης. Κέρδισε πολλά πρωταθλήματα της Ε.Σ.Σ.Δ. με τις ομάδες Τορπέντο Μόσχας, Δυναμό Κιέβου και ένα με την Αραράτ Ερεβάν.

Θεωρείται ως ένας από τους πιο καινοτόμους και με επιρροή προπονητές όλων των εποχών. Το σημερινό ποδόσφαιρο οφείλει πολλά σε αυτόν το στοχαστή. Ανακάλυψε το σύστημα 4-4-2, ήταν ο πρώτος που πειραματίστηκε με τη διατροφή των παικτών και το πιο σημαντικό απ' όλα, υπήρξε ο πατέρας του πρέσινγκ, το οποίο αποτελεί το κύριο στοιχείο του σύγχρονου ποδοσφαίρου.

## Βιογραφία
Ο Μάσλοφ γεννήθηκε το 1910 και υπήρξε ένας από τους καλύτερους ποδοσφαιριστές στα πρώτα χρόνια του σοβιετικού πρωταθλήματος, ένας ρωμαλέος και αρχοντικός χαφ με εξαιρετική ικανότητα στις μεταβιβάσεις. Ξεκίνησε την καριέρα του παίζοντας το 1927 στη μοσχοβίτικη ομάδα **Γκορνιάκοφ**, από την οποία πήγε το 1930 στη **ΡΝΤΠΚ Μόσχας** (РДПК-Ερ Ντε Πε Κά), η οποία  μετονομάστηκε στα τέλη του 1930 σε **ΆΜΟ** (από το Автомобильное Московское Общество), κατόπιν το 1932 σε **ZIΣ** (ЗиС, από το Завод имени Сталинa) και το 1936 σε Τορπέντο. Στην Τορπέντο τερμάτισε δεύτερος στο πρωτάθλημα το 1934 και 1935 (ως ZIΣ τότε), ενώ το 1936 έγινε αρχηγός της ομάδας μέχρι το 1939, οδηγώντας την στην κατάκτηση ενός διεθνούς ποδοσφαιρικού τουρνουά στη Γαλλία το 1938.

Τη σεζόν 1941-1942 κρέμασε τα ποδοσφαιρικά του παπούτσια (με την έναρξη της γερμανικής εισβολής τον Ιούνιο του 1941, όταν και είχε ήδη ξεκινήσει η σεζόν 1941-42 μιας και το ρωσικό πρωτάθλημα ξεκινά άνοιξη και όχι φθινόπωρο) και το 1945, μετά τη λήξη του πολέμου, έγινε προπονητής της **Τορπέντο Μόσχας**, από την οποία έφυγε το 1949 για τη **Τορπέντο Γκόρκι**, ξαναγύρισε το 1952-53 στην Τορπέντο της Μόσχας,  μετά προπόνησε για ενάμιση χρόνο την **ΦΣΜ Μόσχας** (ФШМ-Εφ Σα Έμ) και μισό χρόνο τη **Μπουρεβέστνικ Κισινιόφ** της Μολδαβίας (σημερινή Ζίμπρου Κισινάου), επιστρέφοντας στην **Τορπέντο Μόσχας** την περίοδο 1957-1961, για να φύγει για τη **ΣΚΑ Ροστόφ** τη σεζόν 1962-63. Την περίοδο 1964-1970 χρημάτισε προπονητής της **Δυναμό Κιέβου** για να επιστρέψει ακόμα μια φορά στην αγαπημένη του **Τορπέντο** για την περίοδο 1971-73, τελειώνοντας τη σπουδαία προπονητική του καριέρα το 1975, προπονώντας στα τέλη της σεζόν την **Αραράτ Ερεβάν**, αναδεικνύοντάς την πρωταθλήτρια Σοβιετικής Ένωσης.

Κατηγορία:Ρώσοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Τορπέντο Μόσχας
Κατηγορία:Προπονητές ποδοσφαίρου ΦΚ Ντιναμό Κιέβου
Κατηγορία:Προπονητές ποδοσφαίρου Αραράτ Ερεβάν
Κατηγορία:Προπονητές ποδοσφαίρου ΦΚ Ζίμπρου Κισινάου
Κατηγορία:Προπονητές ποδοσφαίρου Τορπέντο Μόσχας
Κατηγορία:Προπονητές ποδοσφαίρου ΦΚ ΣΚΑ Ροστόφ
Κατηγορία:Ποδοσφαιριστές ΦΚ Τορπέντο Γκόρκι ΝΝ Νίζνι Νόβγκοροντ
Εθνική Χρηματιστική Τράπεζα

Η **Εθνική Χρηματιστική Τράπεζα** (1828 - 1834) ιδρύθηκε με ψήφισμα της 2/2/1828 περί «Συστάσεως της Εθνικής Χρηματιστικής Τραπέζης» του κυβερνήτη Ιωάννη Καποδίστρια και ήταν το πρώτο χρηματοπιστωτικό ίδρυμα του νεοσύστατου Ελληνικού Κράτους, της Ελληνικής Πολιτείας.

Η Εθνική Χρηματιστική Τράπεζα ήταν ένας από τους μηχανισμούς που έστησε ο Καποδίστριας για τα οικονομικά της Ελλάδας, μαζί με το Εθνικό Νομισματοκοπείο και την καθιέρωση του φοίνικα ως εθνικού νομίσματος για την αντικατάσταση των Τουρκικών γροσίων.

Η ίδρυση της Τράπεζας έγινε με διάταγμα του Καποδίστρια στην Αίγινα στις 2 Φεβρουαρίου 1828, από τον πρώτο διοικητή της Γεώργιο Σταύρου, έμπειρου στα οικονομικά, Φιλικού, γνωστού του Καποδίστρια από την περίοδο της προπαρασκευής της επανάστασης και πληρεξουσίου σε εθνοσυνελεύσεις με τη συνδρομή του Εϋνάρδου Ελβετού τραπεζίτη και σημαντικού φιλέλληνα.

Τα κεφάλαια στην τράπεζας συνεισέφεραν ο Εϋνάρδος, ο Λουδοβίκος της Βαυαρίας, ακόμη και ο ίδιος ο Καποδίστριας. Ως επιτόκιο ορίστηκε 8% με σκοπό την προσέλκυση κεφαλαίων για καταθέσεις.

Λόγω των σημαντικότατων χρηματικών αναγκών της Ελλάδας, τα κεφάλαια της Τράπεζας καταναλώθηκαν από το κράτος με αποτέλεσμα να χάσουν οι μέτοχοί της. Η τράπεζα φαίνεται να αφέθηκε να πέσει σε υπολειτουργία το 1834. Μέχρι σήμερα καμία απόφαση ή ΦΕΚ της Αντιβασιλείας για την κατάργησή της δεν έχει αναφερθεί.

Η Εθνική Χρηματιστική Τράπεζα ήταν ο πρόδρομος της Εθνικής Τράπεζας το 1841 που ιδρύθηκε και πάλι από τον Γεώργιο Σταύρου με τη συνδρομή του Εϋνάρδου, επτά χρόνια αργότερα από τη διάλυση της πρώτης.

## Παραπομπές


Κατηγορία:Πρώην τράπεζες της Ελλάδας
Κατηγορία:Αίγινα
Κατηγορία:Ελληνική Πολιτεία 1828-1832
Σησαμέλαιο

right|thumb|100px|Σησαμέλαιο
Το **σησαμέλαιο** είναι ένα φυτικό έλαιο που παρασκευάζεται από τους σπόρους του σουσαμιού. Στη Νότια Ινδία χρησιμοποιείται ως μαγειρικό λάδι και στην κινέζικη, Ιαπωνική, Κορεάτικη και Ταϊλανδέζικη κουζίνα ως ενισχυτικό γεύσης. Το σησαμέλαιο χρησιμοποιείται ως φάρμακο στην Ινδία όπου πιστεύεται ότι έχει θεραπευτικές δράσεις σε πολλές ασθένειες.  Αποτελεί ένα από τα αρχαιότερα φυτικά έλαια που παρασκευάστηκαν και σήμερα η παραγωγή του είναι περιορισμένη λόγω της δύσκολης διαδικασίας καλλιέργειας και παραγωγής.

## Εξωτερικοί σύνδεσμοι
* 
* 

Κατηγορία:Φυτικά έλαια
Κατηγορία:Μαγειρικά έλαια
Πόρτμαν Ρόουντ

Το **Πόρτμαν Ρόουντ** (αγγλικά: *Portman Road*) είναι ένα ποδοσφαιρικό γήπεδο στο Ίπσουιτς στην Αγγλία. Το γήπεδο είναι ένα από τα παλαιότερα στην Αγγλία αφού κατασκευάστηκε το 1884 και από τότε είναι η έδρα της Ίπσουιτς Τάουν. Έχει χωρητικότητα 30.311 ατόμων και οι διαστάσεις του αγωνιστικού χώρου είναι 102 × 75 m.

## Ρεκόρ

* Η μεγαλύτερη συμμετοχή έγινε στις 8 Μαρτίου 1975 με 38.010 φίλαθλοι να βρίσκονται στο στάδιο.

Κατηγορία:Στάδια ποδοσφαίρου στην Αγγλία
Κατηγορία:Ίπσουιτς Τάουν
Τζάμα Μασγίντ (αποσαφήνιση)

**Τζάμα Μασγίντ** (Αραβικά:مسجد الجمعة  το οποίο μεταφράζεται ως το “*Ισλαμικό τέμενος της [ημέρας] συνάθροισης*"), αναφέρεται στο Τέμενος της Παρασκευής, όπου κάθε εβδομάδα, συγκεκριμένα την Παρασκευή λαμβάνει χώρα η συνάθροιση για προσευχή των μουσουλμάνων. Με την ονομασία *Τζάμα Μασγίντ* έχουν ονομαστεί πολλά ισλαμικά τεμένη όπως:

*Το Τζάμα Μασγίντ (Δελχί), Ινδία.
*Το Τζάμα Μασγίντ (Άγρα), Ινδία.
*Το Τζάμα Μασγίντ (Αχμενταβάντ), Ινδία.

## Δείτε επίσης
* Τέμενος της Παρασκευής
Ειδικό ερασιτεχνικό πρωτάθλημα ποδοσφαίρου 1974

Στο **Πρωτάθλημα Πρωταθλητριών Ε.Π.Σ. 1974** μετείχαν οι νικήτριες ομάδες των πρωταθλημάτων των τοπικών Ενώσεων με σκοπό την άνοδο στη Β΄ Εθνική. Πήραν μέρος συνολικά 48 ομάδες και διεξήχθη σε οκτώ ομίλους των 6 ομάδων. Οι πρωταθλητές των ομίλων ανέβηκαν στη Β΄ Εθνική.  

## Διοργάνωση

Η διοργάνωση του 1974 ξεκίνησε στις 28 Απριλίου μετά τη λήξη όλων των τοπικών πρωταθλημάτων με τη συμμετοχή των πρωταθλητριών ομάδων των ενώσεων. Εξαίρεση αποτέλεσαν οι τρεις παλιότερες και ιδρυτικές ενώσεις της ΕΠΟ που έστειλαν: τέσσερις συλλόγους η Ε.Π.Σ. Αθηνών (Π.Α.Ο. Θρίαμβος Αθηνών, Δόξα Βύρωνα, Π.Α.Ο. Αγίου Δημητρίου και Α.Σ. Σούρμενα) και από τρεις η Ε.Π.Σ. Μακεδονίας (Νεάπολη Θεσσαλονίκης, Ακρίτες Συκεών και Θερμαϊκός Θεσσαλονίκης) και η Ε.Π.Σ. Πειραιώς (Α.Π.Σ. Αμφιάλη, Α.Ο. Μοσχάτου και Πειραϊκός Νέου Φαλήρου). Η διοργάνωση ολοκληρώθηκε στις 30 Ιουνίου 1974, με τη διεξαγωγή ένος αγώνα κατάταξης που χρειάστηκε για την ανάδειξη πρωταθλητή στον 7ο όμιλο. Συνολικά πήραν μέρος 48 ομάδες που χωρίστηκαν σε οκτώ ομίλους και οι νικήτριες ανέβηκαν στη Β΄ Εθνική. 

***Ομάδες που μετείχαν (48)**
***Όμιλοι (8)**: των 6 ομάδων. 
***Πρωταθλητές ομίλων (άνοδος στην Β΄)**:
****[[Εθνικός Σιδηροκάστρου]]**
** **[[Φ.Σ. Κοζάνη]]**
** **[[Φ.Σ. Μακεδονικός Σιάτιστας|Μακεδονικός Σιάτιστας]]**
** **[[Α.Ο. Δήμητρα Τρικάλων|Δήμητρα Τρικάλων]]**
** **[[Α.Π.Σ. Πάτραι]]**
** **[[Δόξα Βύρωνα]]**
** **[[Α.Ε. Μοσχάτου|Α.Ο. Μοσχάτου]]**
** **[[Διαγόρας Ρόδου]]**

## Βαθμολογίες

### 1ος όμιλος

### 2ος όμιλος

### 3ος όμιλος

### 4ος όμιλος

### 5ος όμιλος

### 6ος όμιλος

### 7ος όμιλος

1 **Αγώνας κατάταξης**30 Ιουνίου 1974, γήπεδο Ν. Ιωνίας:**[[Αθλητική Ένωση Μοσχάτου#Αθλητικός Όμιλος Μοσχάτου (ΑΟΜ)|Α.Ο. Μοσχάτου]]** - Π.Α.Ο. Αγ. Δημητρίου: 0-0 (6-5 πέναλτι).

### 8ος όμιλος

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*εφ. "Αθλητική Ηχώ", φύλλα σεζόν 1973-74.

1974
Κατηγορία:Εγχώρια ποδοσφαιρικά πρωταθλήματα 1974
Τιμόθεος Κόνωνος ο Αθηναίος

Ο **Τιμόθεος** (πέθανε το 354 π.Χ.) ήταν Αθηναίος πολιτικός και στρατηγός. Ήταν γιος του στρατηγού Κόνωνα από μια παλλακίδα.

Το 375 π.Χ. τέθηκε επικεφαλής ενός στόλου που έπλευσε γύρω από την Πελοπόννησο. Εξασφάλισε τη συμμαχία των Κεφαλληνών και τη φιλία των Ακαρνάνων και των Μολοσσών.

Όταν το 373 π.Χ. οι Αθηναίοι παρέπεμψαν τον Τιμόθεο σε δίκη, ο βασιλιάς των Μολοσσών, Αλκέτας και ο Ιάσων τύραννος των Φερών και ταγός των Θεσσαλών, κατέφθασαν στην πόλη για να τον υπερασπιστούν. Τελικά ο Τιμόθεος αθωώθηκε.

## Παραπομπές


Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
ΑΣ Μουλέν

Η **ΑΣ Μουλέν** (Ασοσιασιόν Σπορτίβ Μουλέν Φουτμπόλ 03 Ωβέρνη) είναι μια γαλλική ποδοσφαιρική ομάδα με έδρα το Μουλέν, η οποία αγωνίζεται για την σεζόν 2011-2012 στο πρωτάθλημα του CFA.

## Ιστορία
* **Από το 1997 ως το 2000** : Ντιβιζιόν Ντ'Ωνέρ Ωβέρνης
* **Από το 2000 ως το 2003** : CFA2
Την σεζόν 2002-2003 η ΑΣΜ τερμάτισε στην δεύτερη θέση του ομίλου της. Έτσι, συμμετείχε στα μπαράζ ανόδου στο CFA, όπου πήρε την άνοδο καταβάλωντας την αντίσταση των Μαρμάντ, Βιτρόλ και Ζυρά Συντ.
* **Από το 2003 ως το 2005** : CFA
Με το τέλος της σεζόν 2004-2005, η ΑΣΜ κατετάγη καλύτερη δεύτερη στο CFA, ενώ εκμεταλλεύτηκε τον δικαστικό υποβιβασμό της Βαλάνς για να πάρει την άνοδο για την Νασιονάλ λίγες μέρες πριν από την έναρξη της σεζόν.
* **2005-2006** : Νασιονάλ (17η με 41 βαθμούς και με τον Ζερεμί Περμπέ να μοιράζεται το βραβείο του πρώτου σκόρερ του πρωταθλήματος με τον Τζαουάντ Ελ Χαζρί, έχοντας πετύχει 23 τέρματα έκαστος)
* **Από το 2006 ως το 2009** : CFA
Με το τέλος της σεζόν 2008-2009, η ομάδα αναρριχήθηκε στην δεύτερη θέση της βαθμολογίας του ομίλου της στο CFA. Η ΑΣΜ ανέβηκε στην Νασιονάλ, έπειτα από απόφαση της *[[Direction Nationale du Contrôle de Gestion]]* της Γαλλικής Ομοσπονδίας Ποδοσφαίρου να υποβιβάσει δικαστικά τις Μπεζανσόν ΡΚ και ΦΚ Λιμπούρν-Σαιν-Σεράν. 
* **2009-2010** : Νασιονάλ (17η με 38 βαθμούς)
* **Από το 2010** : CFA

## Τίτλοι
* **Πρωταθλήτρια της Ντιβιζιόν Ντ'Ωνέρ Ωβέρνης (11)** : 1931, 1934, 1935, 1938, 1940, 1943, 1960, 1968, 1992, 2000 και 2010
* **Κύπελλο Γαλλίας** :
** **Φάση των 16** το **1986** (Μουλέν 1-4 ΦΚ Ρουέν)
** **Φάση των 32** το **1987** (Λυών 5-1 Μουλέν), **2004** (Μουλέν 0-1 ΟΓΚ Νις) και **2006** (Ντιζόν ΦΚΟ 1-0 Μουλέν)

## Παραπομπές


## Εξωτερικοί σύνδεσμοι
* Επίσημη Ιστοσελίδα της ΑΣ Μουλέν

Κατηγορία:Ιδρύσεις αθλητικών συλλόγων το 1927
Κατηγορία:Ιδρύσεις ποδοσφαιρικών ομάδων το 1927
Σταντ Πλαμπενεκουά

Η **Σταντ Πλαμπενεκουά** είναι μια γαλλική ποδοσφαιρική ομάδα, με έτος ίδρυσης το 1934. Η Σταντ Πλαμπενεκουά δίνει τους εντός έδρας αγώνες της στο Σταντ Κεργκεβέν, ενώ πραγματοποιεί τις προπονήσεις της στο Πλαμπενέκ. Η έδρα της *Plab*, το Σταντ ντε Κερβεγκέν, χωρητικότητας 5.000 θέσεων, εκ των οποίων οι 800 καθίμενων, διαθέτει δύο κερκίδες.

Πρόεδρος της Σταντ Πλαμπενεκουά είναι ο Ερβέ Φολ. Η πρώτη ομάδα, προπονητής της οποίας είναι ο Φρανκ Κερντιλέ, αγωνίζεται στην Νασιονάλ από το 2009. Με το τέλος της σεζόν 2010 - 2011, η ομάδα υποβιβάστηκε στο CFA, τερματίζοντας στην 18η θέση της βαθμολογικής κατάταξης της Νασιονάλ.

## Ιστορία
Στο Κύπελλο Γαλλίας της σεζόν 2009-2010, η Πλαμπενέκ, η οποία αγωνιζόταν στην Γ' Κατηγορία τότε, κατάφερε να αποκλείσει διαδοχικά τις Νις και Νανσί (δύο ομάδες της Λιγκ 1).

## Επιδόσεις ανά σεζόν

## Ιστορία του σήματος


Image:Ancien logo stade plabennecois.gif|Το παλιό σήμα του συλλόγου



## Τίτλοι

## Σημαντικοί Παίκτες
*  Μαρκ Μπουτρύς
*  Σεντρίκ Λε Ενάφ
*  Αλμπέρ Λομπέ
*  Λοράν Νταβίντ

## Παραπομπές


## Εξωτερικοί σύνδεσμοι
*  Επίσημη ιστοσελίδα του συλλόγου

Κατηγορία:Ιδρύσεις αθλητικών συλλόγων το 1934
Κατηγορία:Ποδόσφαιρο στη Βρετάνη
Πέερ Στάινμπρουκ

Ο **Πέερ Στάινμπρουκ** (γερμ. *Peer Steinbrück*) είναι Γερμανός σοσιαλδημοκράτης πολιτικός. Διετέλεσε ομοσπονδιακός υπουργός οικονομικών της πρώτης κυβέρνησης Μέρκελ την περίοδο 2005-2009. Είναι υποψήφιος του Σοσιαλδημοκρατικού κόμματος για την καγκελαρία της χώρας στις ομοσπονδιακές εκλογές του 2013, όπως ανακοινώθηκε στις 28 Σεπτεμβρίου 2012.
## Βιογραφία
Ο Πέερ Στάινμπρουκ γεννήθηκε στις 10 Ιανουαρίου 1947 στο Αμβούργο. Αφού εκπαιδεύτηκε ως αξιωματικός των εφέδρων της Bundeswehr, σπούδασε οικονομικά στο Πανεπιστήμιο του Κίελου, απ'όπου και αποφοίτησε το 1974.

Μετά την αποφοίτηση, δούλεψε για διάφορα γερμανικά υπουργεία και, από το 1978 έως το 1981 δούλεψε στο γραφείο του καγκελάριου Χέλμουτ Σμιτ. Τη δεκαετία του 1980 ήταν επικεφαλής προσωπικού του τότε πρωθυπουργού της Βόρειας Ρηνανίας-Βεστφαλίας Γιοχάνες Ράου.

To 1993 έγινε υπουργός Οικονομίας και Υποδομών στο κρατίδιο του Σλέσβιχ-Χόλσταϊν. Ύστερα, επέστρεψε στη Βόρεια Ρηνανία-Βεστφαλία, όπου έγινε υπουργός Οικονομίας και Υποδομών το 1998 και υπουργός Οικονομικών το 2000.

Από το 2002 έως το 2005, ο Στάινμπρουκ διετέλεσε πρωθυπουργός της Βόρειας Ρηνανίας-Βεστφαλίας, όντας επικεφαλής κυβέρνησης συνεργασίας μεταξύ του Σοσιαλδημοκρατικού κόμματος και του Πράσινου κόμματος.

Στις εκλογές του 2005, οι σοσιαλδημοκράτες έχασαν από τη Χριστιανοδημοκρατική Ένωση. Η ήττα αυτή επηρέασε και την ομοσπονδιακή κυβέρνηση, καθώς ο τότε καγκελάριος Γκέρχαρτ Σρέντερ προκήρυξε πρόωρες εκλογές, στις οποίες επικράτησαν οι χριστιανοδημοκράτες.

Μετά τις εκλογές, δημιουργήθηκε μία μεγάλη κυβέρνηση συνεργασίας μεταξύ των χριστιανοδημοκρατών και τον σοσιαλδημοκρατών υπό τη νέα καγκελάριο Άνγκελα Μέρκελ και ο Στάινμπρουκ έγινε ομοσπονδιακός υπουργός οικονομικών. Από το 2005 ήταν αναπληρωτής επικεφαλής του Σοσιαλδημοκρατικού κόμματος, ενώ θεωρείται μέλος της συντηρητικής πτέρυγας του κόμματος.

Τον Δεκέμβριο του 2008 άσκησε κριτική στη βρετανική Κεϊνσιανή οικονομία στο περιοδικό Newsweek, πράγμα που προκάλεσε αντιδράσεις. Επίσης, παρέμεινε σκεπτικός σε σχέση με την αποτελεσματικότητα μεγάλων δεσμών φορολογικών κινήτρων, δηλώνοντας ότι προκαλούν αύξηση στο δημόσιο χρέος.

Επίσης, άσκησε κριτική στη μυστικότητα των ελβετικών τραπεζών, που προκάλεσε ένταση μεταξύ Γερμανίας και Ελβετίας.

Είναι μέλος του Bundestag από το 2009 και κύριος εκπρόσωπος του σοσιαλδημοκρατικού κόμματος σε οικονομικά ζητήματα. Είναι, επίσης, υποψήφιος καγκελάριος της Γερμανίας για το σοσιαλδημοκρατικό κόμμα και κύριος αντίπαλος της Άνγκελα Μέρκελ.

Κατηγορία:Γερμανοί πολιτικοί
Κατηγορία:Υπουργοί οικονομικών της Γερμανίας
Σιουδάδ Ντεπορτίβα ντε Πατέρνα

Η **Θιουδάδ Ντεπορτίβα ντε Πατέρνα** είναι το προπονητικό κέντρο της ομάδας της Πριμέρα Ντιβιζιόν, Βαλένθια Κ.Φ.. Ευρισκόμενο στο Πατέρνα, άνοιξε για πρώτη φορά το 1992. 

Η Θιουδάδ Ντεπορτίβα εκτείνεται σε έκταση 180.000 m2. Δεν λειτουργεί μονάχα ως ακαδημία ποδοσφαίρου, αλλά και ως σύχρονο Κέντρο Αποθεραπείας, το οποίο είναι εξοπλισμένο με διαφορετικά δωμάτια για την αποθεραπεία ποδοσφαιριστών που είτε είναι τραυματίες είτε είναι σε πρόγραμμα αποθεραπείας.

Υπάρχουν αρκετά ειδικά δωμάτια, όπως για φυσιοθεραπεία, για τζακούζι, σάουνα, καθώς και μια πισίνα. Το μεγάλο γυμναστήριο που διαθέτει το προπονητικό κέντρο, με τα διάφορα και σύγχρονα μηχανήματά του, είναι το ιδανικότερο για την φυσική εκγύμναση των ποδοσφαιριστών. Στον πρώτο όροφο, το κύριο κτίριο διαθέτει δέκα δωμάτια, όπου φιλοξενούνται οι ποδοσφαιριστές, καθώς και ένας χώρος αναψυχής και ένα δωμάτιο γευμάτων. Ο προπονητής μπορεί να προβάλει βίντεο, με στόχο την ανάλυση του τρόπου παιχνιδιού της ομάδας του, καθώς και την ανάλυση της αντιπάλου, στην αίθουσα προβολών του προπονητικού κέντρου. Τα αποδυτήρια για την πρώτη, αλλά και για την δεύτερη ομάδα του συλλόγου βρίσκονται στο ισόγειο.

## Εξωτερικοί σύνδεσμοι

* Επίσημη Ιστοσελίδα

Κατηγορία:Βαλένθια ΚΦ
Κατηγορία:Ποδοσφαιρικές ακαδημίες Ισπανίας
Σαβύλινθος

Ο **Σαβύλινθος** (5ος αιώνας π.Χ.) δίοικησε τους Μολοσσούς της Ηπείρου ως επίτροπος, όσο ο νόμιμος βασιλιάς Θαρύπας ήταν ανήλικος.
Όπως μας πληροφορεί ο Θουκυδίδης, το 429 π.Χ. ο Σαβύλινθος οδήγησε τους Μολοσσούς σε μια επίθεση στην Ακαρνανία, όπου ηττήθηκαν με παρέμβαση των Αθηναίων.

## Δείτε επίσης
* Δυναστεία των Αιακιδών
* Αρχαία Ήπειρος
* Κλασική εποχή
* Πελοποννησιακός πόλεμος

## Παραπομπές


## Βιβλιογραφία
* Θουκυδίδης, *«Ιστορία του Πελοποννησιακού Πολέμου»*, Αρχαία Ελληνικά  Αγγλικά

Σαβύλινθος
Γ.Σ. Ηλιούπολης

Το λήμμα **Γ.Σ. Ηλιούπολης** μπορεί να αναφέρεται σε κάποιον από τους παρακάτω αθλητικούς συλλόγους:

* Γ.Σ. Ηλιούπολης (σύλλογος Αττικής), με έδρα την Ηλιούπολη Αττικής και έτος ίδρυσης το 1953.
* Γ.Σ. Ηλιούπολης (σύλλογος Θεσσαλονίκης), με έδρα την Ηλιούπολη Θεσσαλονίκης και έτος ίδρυσης το 1982.
Ειδικό ερασιτεχνικό πρωτάθλημα ποδοσφαίρου 1975

Στο **Πρωτάθλημα Πρωταθλητριών Ε.Π.Σ. 1975** μετείχαν οι νικήτριες ομάδες των πρωταθλημάτων των τοπικών Ενώσεων με σκοπό την άνοδο στη Β΄ Εθνική. Πήραν μέρος συνολικά 49 ομάδες και διεξήχθη σε επτά ομίλους των 7 ομάδων. Οι πρωταθλητές των ομίλων ανέβηκαν στη Β΄ Εθνική.  

## Διοργάνωση

Η διοργάνωση του 1975 ξεκίνησε στις 20 Απριλίου μετά τη λήξη όλων των τοπικών πρωταθλημάτων με τη συμμετοχή των πρωταθλητριών ομάδων των ενώσεων. Εξαίρεση αποτέλεσαν οι τρεις παλιότερες και ιδρυτικές ενώσεις της ΕΠΟ που έστειλαν: τέσσερις συλλόγους η Ε.Π.Σ. Αθηνών (Εθνικός Αστέρας, Ορφέας Αιγάλεω, Π.Α.Ο. Αγίου Δημητρίου και Χαραυγιακός) και από τρεις η Ε.Π.Σ. Μακεδονίας (Καμπανιακός Χαλάστρας, Ακρίτες Συκεών και Π.Α.Ο. Κουφαλίων) και η Ε.Π.Σ. Πειραιώς (Α.Π.Σ. Αμφιάλη, Ειδυλλιακός και Περαμαϊκός). Η διοργάνωση ολοκληρώθηκε στις 2 Ιουλίου 1975 με τη διεξαγωγή των αγώνων κατάταξης. Συνολικά πήραν μέρος 49 ομάδες που χωρίστηκαν σε επτά ομίλους και οι νικήτριες ανέβηκαν στη Β΄ Εθνική. 

***Ομάδες που μετείχαν (49)**
***Όμιλοι (7)**: των 7 ομάδων. 
***Πρωταθλητές ομίλων (άνοδος στην Β΄)**:
** **[[Π.Α.Ε. Ακρίτες Συκεών|Ακρίτες Συκεών]]**
** **[[Καμπανιακός Χαλάστρας]]**
** **[[Α.Σ. Ρήγας Φεραίος Βελεστίνου|Ρήγας Φεραίος Βελεστίνου]] **
** **[[Εθνικός Αστέρας]]**
** **[[Π.Α.Ο. Αγίου Δημητρίου]]**
** **[[Α.Π.Σ.Ε. Αμφιάλη|Α.Π.Σ. Αμφιάλη]]**
** **[[Ορφέας Αιγάλεω]]**

## Βαθμολογίες

### 1ος όμιλος

### 2ος όμιλος

### 3ος όμιλος

### 4ος όμιλος

### 5ος όμιλος

### 6ος όμιλος

### 7ος όμιλος

1 **Αγώνας κατάταξης**: Βέροια, 2/7/1975: **[[Π.Α.Ε. Ακρίτες Συκεών|Ακρίτες Συκεών]]** - Νίκη Πολυγύρου: 2-1.
2 **Αγώνας κατάταξης**: Έδεσσα, 2/7/1975: **[[Καμπανιακός Χαλάστρας]]** - Πυρσός Γρεβενών: 0-0 (3-1 πέναλτι).
3 **Αγώνας κατάταξης**: Κοζάνη, 2/7/1975: **[[Α.Σ. Ρήγας Φεραίος Βελεστίνου|Ρήγας Φεραίος]]** - Π.Α.Ο. Κουφαλίων: 1-1 (5-4 πέναλτι).

## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*εφ. "Αθλητική Ηχώ", φύλλα σεζόν 1974-75.

1975
Κατηγορία:Εγχώρια ποδοσφαιρικά πρωταθλήματα 1975
Γούβες (αποσαφήνιση)

Με την ονομασία **Γούβες**, μπορεί να αναφερόμαστε σε:

## Οικισμοί
* Γούβες Αρκαδίας, οικισμός της περιφερειακής ενότητας Αρκαδίας.
* Γούβες Ευβοίας, οικισμός της περοφερειακής ενότητας Ευβοίας.
* Γούβες Ηρακλείου, οικισμός της περιφερειακής ενότητας Ηρακλείου.
* Κάτω Γούβες Ηρακλείου, οικισμός της περιφερειακής ενότητας Ηρακλείου.

## Οργανισμοί τοπικής αυτοδιοίκησης
* Δήμος Γουβών, πρώην δήμος του νομού Ηρακλείου.

Κατηγορία:Αποσαφηνίσεις ελληνικών τοπωνυμίων
Νίκος Βατόπουλος

Ο **Νίκος Βατόπουλος** (Αθήνα, 26 Ιουλίου 1960) είναι Έλληνας δημοσιογράφος και συγγραφέας.

Γεννήθηκε στην Αθήνα. Εργάζεται στην εφημερίδα Καθημερινή στην οποία είναι διετέλεσε υπεύθυνος του καθημερινού πολιτιστικού ρεπορτάζ (2007-2014). Στο παρελθόν έχει υπάρξει συντάκτης της εφημερίδας Το Βήμα. Είναι μέλος του διοικητικού συμβουλίου του Συλλόγου «Φίλοι του Κτήματος Τατοΐου».

Κατοικεί στην Γλυφάδα.

## Εργογραφία

* *Σκοτεινό πέρασμα* (του David Goodis, μετάφραση, εκδόσεις Μέδουσα, 1987)
* *Αθήναι* (συλλογικό έργο, εκδόσεις Κότινος, 2000)
* *Greece Books and Writers* (συλλογικό έργο, Εθνικό Κέντρο Βιβλίου, 2001)
* *Το πρόσωπο της Αθήνας* (εκδόσεις Ποταμός, 2002)
* *Facing Athens* (εκδόσεις Ποταμός, 2003)
* *Κερδώα Αθήνα*, (συλλογικό έργο, εκδόσεις Ποταμός, 2004)
* *Οι παπαγάλοι δεν διαβάζουν βιβλία* (συλλογικό έργο, εκδόσεις Gutenberg - Γιώργος & Κώστας Δαρδανός, 2005)
* *Φωτογραφικόν Πρακτορείον "Δ.Α. Χαρισιάδης"* (συλλογικό έργο, εκδόσεις Μουσείου Μπενάκη, 2009)
* *Trauma Queen* (συλλογικό έργο, εκδόσεις Futura, 2009)
* *Τα Σεπτεμβριανά* (συλλογικό έργο, Η Καθημερινή, 2010)

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες συγγραφείς του 20ού αιώνα
Αχαιός ο Ερετριεύς

Ο **Αχαιός ο Ερετριεύς** (484 π.Χ. - μετά το 420 π.Χ. και πριν το 405 π.Χ.) ήταν Έλληνας τραγικός ποιητής των κλασικών χρόνων, δημιουργός δεκάδων τραγωδιών και σατυρικών δραμάτων, εκ των οποίων 19 τίτλοι είναι γνωστοί. 

## Βιογραφία
Γεννήθηκε στην Ερέτρια της Εύβοιας και το πατρώνυμό του σύμφωνα με τη Σούδα ήταν Πυθόδωρος. Διαγωνίστηκε απέναντι στον Σοφοκλή και τον Ευριπίδη από το 447 π.Χ. σε ηλικία 37 χρόνων. Αν και έγραψε πολλά δράματα, με μεταγενέστερες πηγές να τα υπολογίζουν από 24 έως 64, κατέκτησε το βραβείο μόνο μια φορά. Θεωρείτο ιδιαίτερα ταλαντούχος στη συγγραφή σατυρικού δράματος, με μόνο ανώτερό του τον Αισχύλο, από τον επίσης Ερετριέα φιλόσοφο Μενέδημο, όπως μαρτυρεί ο Διογένης Λαέρτιος. Σύμφωνα με τον Αθήναιο το Ναυκράτιο ωστόσο, το έργο του χαρακτηριζόταν από ασάφεια στην έκφραση και σε κάποια σημεία φάνταζε αινιγματικό. Από την ίδια πηγή είναι γνωστό ότι ο Ευριπίδης παρέθεσε ένα δίστιχο από το σατυρικό δράμα Αίθων σε κάποιο από τα έργα του, ενώ ένα άλλο απόσπασμα παρατίθεται στους Βατράχους του Αριστοφάνη.

Το έργο του ποιητή συμπεριλήφθηκε στον κανόνα των τραγικών ποιητών που συνέθεσαν οι Αλεξανδρινοί φιλόλογοι στην ελληνιστική περίοδο μαζί με αυτό των Σοφοκλή, Ευριπίδη, Αισχύλου, Αγάθωνα και Ίωνα του Χίου.

Η χρονολογία θανάτου του δεν είναι γνωστή, όμως η μη αναφορά του από τον χαρακτήρα του Ηρακλή στους Βατράχους του Αριστοφάνη (ο οποίος αναφέρει μια σειρά ζώντων τραγικών ποιητών) υποδεικνύει ότι απεβίωσε προ του 405 π.Χ., χρονολογία διαγωνισμού του έργου.

Στη σύγχρονη εποχή έχουν διασωθεί μόνο σπαράγματα του έργου του, καθώς και οι τίτλοι επτά σατυρικών δραμάτων και έντεκα τραγωδιών οι οποίοι ακολουθούν:

### Τραγωδίες
**Άδραστος*
**Αζάνες*
**Άθλα*
**Αλφεσίβοια*
*Ευμενίδης*
**Θησεύς*
**Κύκνος*
**Μώμος*
**Οιδίπους*
**Πειρίθους*
**Φιλοκτήτης εν Τροίαι*
**Φρίξος*

### Σατυρικά δράματα
**Αίθων*
**Αλκμαίων*
**Ήφαιστος*
**Ίρις*
**Λινός*
**Μοίραι*
**Ομφάλη*

### Σημαντικές εκδόσεις
Τα διασωθέν έργο του συγκεντρώθηκε και έτυχε επιμέλειας από τον Ούρλιχς στη Βόννη το 1834.

## Παραπομπές


Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Ευβοείς
Ναούμ Κωστίδης

Ο **Ναούμ Κωστίδης** (1879 - 1943), ήταν Έλληνας  αγωνιστής της Εθνικής Αντιστάσεως κατά τη διάρκεια της ναζιστικής κατοχής.

## Βιογραφικά στοιχεία

Ο Ναούμ Κωστίδης γεννήθηκε στη Μελίτη Φλώρινας, και ανατράφηκε σε ένα οικογενειακό περιβάλλον με έντονη εθνική υπερηφάνια. Παρά της δυσκολίες της κατοχής, προσπάθησε με κάθε μέσο να αντισταθεί στο Βουλγαρικό φασισμό και το Γερμανικό ναζισμό. Η τοπική ομάδα Οχράνα στο χωριό του, υπό τον Άντον Κάλτσεφ, κατέδωσε τον Ναούμ Κωστίδη ως "προδότη". Έτσι, ως αποτέλεσμα, ο Ναούμ συνελήφθη και καταδικάστηκε για να κρεμαστεί στην Κλαδορράχη, στις 9 Αυγούστου του 1943.

Κατηγορία:Έλληνες αντιστασιακοί
Ναοί του Ευαγγελισμού Ελασσόνας

## Ιερός ναός Αγίου Αθανασίου Ευαγγελισμού

right|thumb|Άγιος Αθανάσιος ΕυαγγελισμούΟ ιερός ναός του Αγίου Αθανασίου βρίσκεται στον Ευαγγελισμό Ελασσόνας. Είναι μια μονόχωρη εκκλησία με δίρριχτη στέγη. Η κύρια είσοδος του ναού βρίσκεται στη βόρεια πλευρά ενώ τα παράθυρα βρίσκονται στη νότια πλευρά. Σώζονται οι τοιχογραφίες μόνο του ιερού βήματος. Στην κόγχη βρίσκεται η Παναγιά η Βρεφοκρατούσα, δεξιά της βρίσκεται ο Άγιος Χριστόφορος και αριστερά ο Άγιος Βασίλειος. Στην κόγχη υπάρχει επιγραφή που λέει ότι ο ναός αγιογραφήθηκε το 1729. Ο ναός πανηγυρίζει στις 2 Μαΐου και γίνεται περιφορά της εικόνας του Αγίου Αθανασίου.
 
## Ιερός ναός Κοιμήσεως της Θεοτόκου Ευαγγελισμού
200px|right|thumb|Ιερός Ναός Κοιμήσεως Της Θεοτόκου Ευαγγελισμού
Ο ιερός ναός της Κοιμήσεως της Θεοτόκου βρίσκεται στον Ευαγγελισμό Ελασσόνας. Είναι μια μονόχωρη βασιλική με νάρθηκα και έχει δίρριχτη στέγη. Η είσοδος του νάρθηκα βρίσκεται στη βόρεια πλευρά. Πρέπει να αναφερθεί πως ο νάρθηκας είναι νεότερος από τον ιερό ναό. Η είσοδος για το κυρίως ναό βρίσκεται δυτικά, είναι χαμηλή και τοξωτή με ξύλινη πόρτα που φέρει πάσσαλο ασφαλείας. Αξιόλογο είναι το τέμπλο, το οποίο είναι ξυλόγλυπτο και διασώζει τις εικόνες που βρίσκονται στην κάτω σειρά καθώς και τις δεσποτικές που είναι στην πάνω σειρά. Πάνω στο τέμπλο και συγκεκριμένα στο κέντρο υπάρχει ένας σταυρός. Στο υπέρθυρο της εισόδου στην εσωτερική πλευρά του ναού υπάρχει κτητορική επιγραφή που αναφέρει ότι ο ναός ανεγέρθη το 1630.
 
## Τοιχογραφίες

Ο ναός είναι κατάγραφος με τοιχογραφίες του 17ου αιώνα. Έχει 3 ζώνες. Η κάτω ζώνη έχει ολόσωμους, όρθιους αγίους. Πιο πάνω υπάρχει μια ζώνη με μετάλλια με μάρτυρες αγίους, που περιβάλλονται από έλικες και σταφύλια. Στην πάνω ζώνη υπάρχουν θέματα από σκηνές που δεν διασώζονται. Στην είσοδο εσωτερικά πάνω από την επιγραφή εικονίζεται η κοίμηση της Θεοτόκου με έντονα χρώματα, χρυσό, πράσινο ανοιχτό και σκούρο και κόκκινο. Εξωτερικά της εισόδου υπάρχει μια σκηνή που απεικονίζει την κόλαση και τον παράδεισο (αριστερά και δεξιά της εισόδου). Στην κόγχη του ιερού βήματος υπάρχει η κοίμηση της Θεοτόκου και ο Χριστός Παντοκράτορας. Ο Ιερός Ναός γιορτάζει την ημέρα της ζωοδόχου πηγής.

Κατηγορία:Μνημεία Δήμου Ελασσόνας
Κατηγορία:Εκκλησίες στη Θεσσαλία
1973 Κολοκόλο

Ο **Κολοκόλο (Colocolo)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1968 από τους αστρονόμους Κάρλος Τόρες και Σ. Κοφρέ, που παρατηρούσαν από τη Θέρο Ελ Ρόμπλε της Χιλής, και πήρε το όνομά της από τον γέρο και σοφό αρχηγό των Αραουκάνων που κατόρθωσε να ενώσει τις φυλές των ιθαγενών αυτών ενάντια στους Ισπανούς κατακτητές της Χιλής.

## Φυσικά χαρακτηριστικά
Τα φυσικά χαρακτηριστικά του Κολοκόλο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κολοκολο
Άθως (Γίγαντας)

Ο **Άθως**, κατά την Ελληνική Μυθολογία ήταν ένας από τους Γίγαντες, γιος του Ουρανού και της Γαίας.
## Ο μύθος
Κατά τη διάρκεια της Γιγαντομαχίας, της μάχης μεταξύ Θεών και Γιγάντων, που υποκίνησε η Γαία για να εκδικηθεί τον Δία που φυλάκισε τους Τιτάνες, ο Άθως άρπαξε ένα βράχο (βουνό της Θράκης) και το έριξε κατά των Θεών αλλά αυτός έπεσε στην άκρη της Χαλκιδικής και απετέλεσε την ομώνυμη χερσόνησο, η κορυφή της οποίας έλαβε το όνομά του (Άθως).

Κατά παραλλαγή του μύθου ο Άθως οχυρώθηκε στην ομώνυμη χερσόνησο που ήταν το ορμητήριό του στη μάχη κατά των Θεών με συμμάχους μάλιστα τους κατοίκους της περιοχής. Ο Άθως αμυνόταν εκεί όταν ο Ποσειδώνας έριξε εναντίον του το ένα όρος που προηγουμένως απέκοψε από την Καναστραία άκρα της Παλλήνης και τον καταπλάκωσε. Από τότε το όρος φέρει το όνομα του.

Κατηγορία:Γίγαντες
1975 Πίκελνερ

μικρογραφία|3D μοντέλο του αστεροειδούς 1975 Πίκελνερ
Ο **Πίκελνερ (Pikelner)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Σαλομόν Μπαρίσοβιτς Πίκελνερ (*Соломон Борисович Пикельнер*).

## Φυσικά χαρακτηριστικά
Τα φυσικά χαρακτηριστικά του Πίκελνερ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πικελνερ
Αρχαιολογικός χώρος Μηλέας

Ο **Αρχαιολογικός χώρος Μηλέας** βρίσκεται Βορειανατολικά της Αζώρου και σε μικρή απόσταση από το Δημοτικό Διαμέρισμα της Μηλεάς του σημερινού Δήμου Σαρανταπόρου. Σο 1998 ξεκίνησε η ανασκαφική έρευνα και ολοκληρώθηκε το 2002. Η έκταση που ερευνήθηκε καταλαμβάνει περίπου 3.000 τ.μ. και αποκαλύφθηκε τρίκλιτη Βασιλική με νάρθηκα και αίθριο. Tα δάπεδα των κλιτών καθώς και του Ιερού Βήματος δεν σώθηκαν.

Ο νάρθηκας επικοινωνεί με τα κλίτη και με τα προσχτίσματα. Στο δάπεδο του νάρθηκα δεν διεσώθη παρά την ύπαρξη παχέους στρώματος καταστροφής. Κάτω από το στρώμα αυτό βρέθηκαν αρκετά νομίσματα τα οποία χρονολογούνται στον 4ο και στον 5ο αιώνα.

Νότια της Βασιλικής και σε επαφή με τον εξωτερικό τοίχο αποκαλύφθηκαν δύο συνεχόμενοι χώροι που επικοινωνούν μεταξύ τους, οι οποίοι αποτελούντο πρόσχτισμα του βαπτιστηρίου το οποίο παρουσιάζει δύο φάσεις. Σχετίζοντας τα νομίσματα του νάρθηκα και του βαπτιστηρίου, θεωρούμε ότι σίγουρη χρονολογία πρέπει να θεωρηθεί το τέλος του 5ου αιώνος κατά το οποίο εχθίστη η παλαιοχριστιανική Βασιλική.

Εντός της παλαιοχριστιανικής Βασιλικής αποκαλύφθηκε μεταγενέστερη τρίκλιτη Βασιλική, τα πλάγια κλίτη της οποίας απολήγουν προς ανατολάς σε ημικυκλικές κόγχες. Τρεις πόρτες υπάρχουν στο δυτικό τοίχο ,ανά μία σε κάθε κλίτος οι οποίες οδηγούσαν στο νάρθηκα του Ναού ο οποίος καλύπτεται από δάπεδα με πήλινες πλάκες.

Αποκαλύφθηκε εκτεταμένο μεσοβυζαντινό νεκροταφείο εντός και εκτός των δύο Βασιλικών. Οι περισσότεροι τάφοι, λακοειδείς και κιβωτιόσχημοι, είχαν κτερίσματα και κυρίως κοσμήματα της περιόδου αυτής. Ένα από τα πολύ ωραία κοσμήματα που βρέθηκαν με το περιδέραιο, τα δύο δακτυλίδια και τα δύο ενώτια.

Ένα μισό τεταρτηρό, είναι μονάδα νομισματική που βρέθηκε μέσα σε αυτούς τους τάφους, χρονολογεί το νεκροταφείο στην περίοδο του Μανώλη Κομνηνού, δηλαδή στο 12ο αιώνα.
## Πηγές
*Βασίλειος Ζαρζώνης, Ορεινή Περραιβία/ Άζωρος, Λάρισα, 1995
*Λ. Δεριζιώτης, Σ. Κουγιουμτζόγλου, Ανακαλύπτοντας την άγνωστη χριστιανική Περραιβική Τρίπολη, στο Τιμητικός τόμος στη μνήμη του Π. Λαζαρίδη, Αθήνα ::(υπο δημοσίευση)
*Σπύρος Κουγιουμτζόγλου, Η Περραιβική Τριπολίτις κατά την Παλαιοχριστιανική Περίοδο, Παρουσίαση Ανασκαφικών Ευρημάτων 7ης Εφορείας Βυζαντινών ::Αρχαιοτήτων Λάρισας στην Ελασσόνα – Περραιβική Τρίπολη από το 1996 στο  1ο Φεστιβάλ «Περραιβική Τρίπολις», Δολίχη, 2008
*https://perevia.gr 

Κατηγορία:Μνημεία Δήμου Ελασσόνας
Κατηγορία:Αρχαιολογικοί τόποι στη Θεσσαλία
Τείχος στο όρος “Τιτνάτα” (Παλαιοσκαμιά)

Το οχυρωματικό **τείχος στο όρος Τιτνάτα** το συναντούμε ανατολικά του χωριού Σκαμιά, απέναντι από την Κρυόβρυση, και σε υψόμετρο 1.420 μέτρων, στην κορυφή του λόφου με την ονομασία Τιτνάτα ή Οξιά. 

## Περιγραφή
Πρόκειται για έναν περίβολο χτισμένο από γκρίζες ασβεστολιθικές πέτρες σε κυκλική μορφή, ακολουθούμενο τις πλευρές του λόφου. Το τείχος στην βορειοανατολική πλευρά διακόπτεται γιατί οχυρώνεται φυσικά από την απότομη κλίση της πλαγιάς. Σώζεται σε μερικά σημεία και σε ύψος έως και 1,50 μέτρο και πάχος έως και 2 μέτρα. Χρησιμοποιήθηκε την εποχή που άνθιζε η Περραιβική Τρίπολη ως παρατηρητήριο και φυλάκιο, γιατί βρισκόταν στα σύνορα με το Δίον. Από εκεί παρατηρούσαν όλα τα περάσματα, ανατολικά προς Δίον και νοτιοανατολικά προς Τέμπη.

Στην κορυφή του λόφου συναντούμε 3 σημεία με χαλάσματα από ασβεστολιθικές πέτρες σε σχήμα τετράγωνο και διαστάσεις 4 επί 3, 2 επί 2 και άλλα διάσπαρτα σε όλο τον χώρο με διαστάσεις 2 επί 4 ή 2 επί 2, που πιθανώς πρόκειται για κτίσματα – δωμάτια. Στη νοτιοδυτική πλευρά του λόφου και εντός του τείχους σώζεται ένας μικρότερος περίβολος με διαστάσεις 20 επί 20. Ίσως πρόκειται για αυλή κάποιου κτίσματος με περίβολο που φτάνει και σε ύψος 1,50 μ. Στην κορυφή του λόφου, βορειοδυτικά, συναντούμε μία φυσική κοιλότητα, πηγάδι, με άνοιγμα διαμέτρου 1 μ. και διακρίνεται σε βάθος έως και 2 μ. Σε όλο το χώρο υπάρχουν λίγα ίχνη κεραμικής.

## Παραπομπές

Κατηγορία:Μνημεία Δήμου Ελασσόνας
Κατηγορία:Αρχαιολογικοί τόποι στη Θεσσαλία
Βάιος Παγκουρέλης

Ο **Βάιος Παγκουρέλης** (1946-1998) ήταν θεατρικός κριτικός.
## Βίος
Ο **Βάιος Παγκουρέλης** γεννήθηκε στην Αθήνα το 1946 και σπούδασε φυσική στο Αριστοτέλειο Πανεπιστήμιο Θεσσαλονίκης. Από νεαρή ηλικία εκδήλωσε το ενδιαφέρον του για το θέατρο. Ξεκίνησε από το χώρο του πολιτιστικού ρεπορτάζ στις εφημερίδες Βραδυνή, Ναυτεμπορική, Το Βήμα, Διαβάζω, ενώ έγραφε θεατρική κριτική στον Ελεύθερο τύπο. Υπήρξε μέλος του Δ.Σ. του Ελληνικού Ιδρύματος Πολιτισμού, μέλος του Ελληνικού Κέντρου του Διεθνούς Ινστιτούτου Θεάτρου, της Ένωσης Θεατρικών κριτικών. Δίδαξε στη δραματική σχολη του Πειραϊκού Συνδέσμου και στο τμήμα Θεάτρου του στο Αριστοτέλειο Πανεπιστήμιο Θεσσαλονίκης. Συνεργάστηκε με την Ελληνική Ραδιοφωνίαως υπεύθυνος του αρχείου με τα ραδιοφωνικά θεατρικά έργα. Σκοτώθηκε σε αυτοκινητιστικό δυστύχημα στις 29 Απριλίου του 1998.

## Συγγραφικό έργο
Ο Παγκουρέλης συνέθεσε μια σείρα από κείμενα τα οποία παρουσιάστηκαν το 1992 στα πλαίσια των εκδηλώσεων της Πολιτιστικής Πρωτεύουσας της Ευρώπης στην Αμβέρσα, με τίτλο *Μεταμορφώσεις* και μια άλλη σύνθεση με τίτλο *Τρεις τρελοί και δύο ανόητοι παίρνουν χαιρετίσματα από τον κύριο Ουίλιαμ* βασιασμένο στους τρελούς των Σαίξπηρικών έργων *Δωδεκάτη νύχτα*, *Άμλετ* και *Βασιλιάς Ληρ*.

* *Υποβολείο*, εκδ. Βιβλιοπώλειο της Εστίας (συλλογή θεατρικών δοκιμίων)

## Παραπομπές


## Πηγές
* Γιώργος Γαλάντης, «εις μνήμην.Βάιος Παγκουρέλης: Ο φίλος και συνεργάτης (1946-1998),Διαβάζω,τ/χ.386 (Ιούνιος 1998), σελ.14 »

Κατηγορία:Έλληνες κριτικοί του θεάτρου
1977 Σούρα

μικρογραφία|3D μοντέλο του αστεροειδούς 1977 Σούρα
Ο **Σούρα (Shura)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από το παρατσούκλι του Ρώσου μηχανικού και πολεμιστή του Β΄ Παγκόσμιου Πολέμου Αλεξάνδρου Σεργκέγιεβιτς Κοσμονταμιάνσκι (*Александр Сергеевич Космодамианский*).

## Φυσικά χαρακτηριστικά
Ο φασματικός τύπος του Σούρα είναι **Sq**. Ο Σούρα περιστρέφεται γύρω από τον εαυτό του μία φορά κάθε 7 ώρες και 28 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουρα
1978 Πατρίκη

Η **Πατρίκη (Patrice)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1971 από το προσωπικό του Αστεροσκοπείου του Περθ (Μπίκλεϋ της Αυστραλίας), και πήρε το όνομά της από το βαφτιστικό όνομα της κόρης του αστρονόμου Ντένις Χάργουντ, μέλους της αστρομετρικής ομάδας στο Αστεροσκοπείο του Περθ.

Η Πατρίκη στο περιήλιό της τροχιάς της εξέρχεται από τα εσώτατα όρια της Κύριας Ζώνης και προσεγγίζει την τροχιά του πλανήτη `Αρη.

## Φυσικά χαρακτηριστικά
Τα φυσικά χαρακτηριστικά του αστεροειδούς αυτού είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πατρικη
1979 Ζαχάροφ

Ο **Ζαχάροφ (Sakharov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,437. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Ρώσου πυρηνικού φυσικού, ακαδημαϊκού και κατόχου του Βραβείου Νόμπελ Ειρήνης Αντρέι Ζαχάρωφ.

## Φυσικά χαρακτηριστικά
Τα κυρίως φυσικά χαρακτηριστικά του Ζαχάροφ είναι άγνωστα. Ο Ζαχάροφ περιστρέφεται γύρω από τον εαυτό του μία φορά κάθε 7 ώρες 31 λεπτά και 15 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζαχαροφ
1982 Κλάιν

Ο **Κλάιν (Cline)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1975 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Αμερικανού εφευρέτη `Εντγουιν Λη Κλάιν (*Edwin Lee Cline*).

Εξαιτίας και της μεγάλης εκκεντρότητας της τροχιάς του, ο Κλάιν κοντά στο περιήλιό του εξέρχεται από τα εσώτατα όρια της Κύριας Ζώνης και προσεγγίζει την τροχιά του πλανήτη `Αρη.

## Φυσικά χαρακτηριστικά
Τα κυρίως φυσικά χαρακτηριστικά του Κλάιν είναι άγνωστα. Ο Κλάιν περιστρέφεται γύρω από τον εαυτό του μία φορά κάθε 5 ώρες και 47 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κλαιν
1981 Μίδας

μικρογραφία|Η τροχιά του αστεροειδούς 1981 Μίδας
Ο **Μίδας (Midas)** αποτελεί ένας Απολλώνειος αστεροειδής που περνά από τις τροχιές της Γης, της Αφροδίτης και του Άρη, και έχει απόλυτο μέγεθος (όπως ορίζεται για το Ηλιακό σύστημα) 15,349. Ανακαλύφθηκε το 1973 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον μυθικό βασιλιά Μίδα.

## Φυσικά χαρακτηριστικά
Η μέση διάμετρος του Μίδα εκτιμάται σε 3,4 χιλιόμετρα περίπου. Ο φασματικός τύπος του είναι **V** (κατά SMASSII). Ο Μίδας περιστρέφεται γύρω από τον εαυτό του μία φορά κάθε 5 ώρες και 13,2 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιδας
1980 Τεζκατλιπόκα

μικρογραφία|3D μοντέλο του αστεροειδούς 1980 Τεζκατλιπόκα
Ο **Τεζκατλιπόκα (Tezcatlipoca)** είναι ένας αστεροειδής της Οικογένειας Αμόρ με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1950 από τον Αμερικανό αστρονόμο Άλμπερτ Τζωρτζ Γουίλσον και τον Σουηδό Åke Άντερς Έντβαρντ Βάλενκβιστ, που παρατηρούσαν από το Αστεροσκοπείο του Πάλομαρ, και πήρε το όνομά του από τον ομώνυμο θεό του σκότους και της ύλης των Αζτέκων.

## Φυσικά χαρακτηριστικά
Η μέση διάμετρος του Τεζκατλιπόκα εκτιμάται σε 4,3 χιλιόμετρα περίπου. Ο φασματικός τύπος του είναι **SU** (κατά Tholen) ή **SI** (κατά SMASSII), ενώ το γεωμετρικό άλβεδό του είναι 0,25. Ο Τεζκατλιπόκα περιστρέφεται γύρω από τον εαυτό του μία φορά κάθε 7 ώρες 14 λεπτά και 46,0 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τεζκατλιποκα
1984 Φεντίνσκι

μικρογραφία|Η τροχιά του αστεροειδούς 1984 Φεντίνσκι
Ο **Φεντίνσκι (Fedynskij)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,184. Ανακαλύφθηκε το 1926 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά του στη μνήμη του Ρώσου γεωφυσικού Βσέβολοντ Βλαντιμίροβιτς Φεντίνσκι (*Всеволод Владимирович Федынский*, 1908-1978: η ονομασία δόθηκε μετά τον θάνατό του).

## Φυσικά χαρακτηριστικά
Η μέση διάμετρος του Φεντίνσκι εκτιμάται σε 37,98 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0445.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φεντινσκι
1986 Πλάουτ

Ο **Πλάουτ (Plaut)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,031. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ, και πήρε το όνομά του προς τιμή του Γερμανο-ολλανδού αστρονόμου Λούκας Πλάουτ (*Lukas Plaut*).

## Φυσικά χαρακτηριστικά
Τα φυσικά χαρακτηριστικά του Πλάουτ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πλαουτ
1983 Μποκ

μικρογραφία|3D μοντέλο του αστεροειδούς 1983 Μποκ
Ο **Μποκ (Bok)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1975 από την Αμερικανίδα αστρονόμο Ελίζαμπεθ Ρέμερ, που παρατηρούσε από την Αριζόνα (Αστεροσκοπείο Στιούαρτ), και πήρε το όνομά του προς τιμή του Ολλανδοαμερικανού αστρονόμου Μπαρτ Μποκ και της συζύγου του, επίσης αστρονόμου, Πρισίλα Φαίρφηλντ-Μποκ.

## Φυσικά χαρακτηριστικά
Τα φυσικά χαρακτηριστικά του Μποκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μποκ
Συναγωγή Κομοτηνής

Η Εβραϊκή **Συναγωγή Κομοτηνής** η οποία ονομαζόταν *Μπετ Ελ* (που σημαίνει *Ο οίκος του Θεού*) ήταν μια Εβραϊκή συναγωγή μέσα στο Φρούριο Κομοτηνής, η οποία χρονολογούνταν από τα μέσα του 19ου αιώνα ή νωρίτερα από τον 18ο αιώνα. Βρισκόταν στην αρχή της οδού Αυτοκράτορος Θεοδοσίου, ακριβώς απέναντι από τον Ναό Κοιμήσεως της Παναγίας. Το 1983 είχε χαρακτηριστεί ως διατηρητέα από την 4η Εφορεία νεότερων μνημείων αλλά τον Απρίλιο 1994 αποφασίστηκε η κατεδάφισή της. Σήμερα σώζονται τα θεμέλια της συναγωγής.
μικρογραφία|αριστερά|Άποψη των ερειπίων της παλαιάς εβραϊκής συναγωγής.
Το κτήριο της συναγωγής είχε μοναδική αρχιτεκτονική στο χώρο των Βαλκανίων και ο τύπος αυτής της συναγωγής υπάρχει στην Κωνσταντινούπολη και την Προύσσα. Είχε κεντρικό τρούλο όπου από κάτω βρισκόταν τοποθετημένο το Βήμα. Στο εσωτερικό περιείχε μια σειρά από κίονες οι οποίοι κυκλικά στήριζαν την οροφή. Το Ιερό "Εχάλ" βρισκόταν στο ανατολικό τοίχο. Η κάτοψη της συναγωγής εξελίχθηκε από τον κεντρικό ή "Οθωμανικό" πυρήνα - ενός τετραγώνου με τέσσερις κολώνες - σταδιακά, αρχικά προς ανατολάς και στη συνέχεια προς δυσμάς, νότια και βόρεια (σε σχήμα "Π") για τον γυναικωνίτη. Με την οριστική αυτή εξέλιξη προστέθηκε και ο τρούλος - περίπου το 1914 - για να επαναφέρει φυσικό φως στο κέντρο της συναγωγής, δηλαδή στο Βήμα  που βρισκόταν ακριβώς από κάτω του.

Στην Κομοτηνή, η περιοχή στο Φρούριο (όπου βρισκόταν η συναγωγή) ήταν γνωστή μέχρι τον Β' Παγκόσμιο πόλεμο με την ονομασία "τα εβραϊκά του Καλέ". Κατά τη διάρκεια της Κατοχής (1941-44) αφαιρέθηκε η επίπλωση της συναγωγής και αργότερα για κάποια χρόνια χρησιμοποιήθηκε το κτήριο ως σταύλος, ενώ στις αρχές της δεκαετίας του 1960, η συναγωγή χρησιμοποιήτο ως αποθήκη για σιτηρά.  

## Παραπομπές


Κατηγορία:Θρησκευτικά κτίρια και κατασκευές στην Κομοτηνή
Κομοτηνή
Ναός Κοιμήσεως της Παναγίας (Κομοτηνή)

thumb|right|300px|Τοπογραφικό σχεδιάγραμμα της εκκλησίας - οθωμανικά αρχεία Κωνσταντινούπολης.
thumb|right|300px|Εσωτερικό εκκλησίας.

Ο **Ναός Κοιμήσεως της Παναγίας** είναι μια ορθόδοξη εκκλησία μέσα στα ερείπια του Φρούριου Κομοτηνής η οποία χρονολογείται από το 1800. Πιθανολογείται ότι ο ναός χτίστηκε πάνω σε παλαιότερη μεταβυζαντινή εκκλησία του 1548. Το 2020 ξεκίνησε μια μεγάλη συντήρηση που ολοκληρώθηκε τον Μάρτιο του 2024.

## Παραπομπές



Κοιμησεως Παναγιας
Κατηγορία:Εκκλησίες αφιερωμένες στην Κοίμηση της Θεοτόκου
1985 Χόπμαν

μικρογραφία|3D μοντέλο του αστεροειδούς 1985 Χόπμαν
Ο **Χόπμαν (Hopmann)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,771. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Γιόζεφ Χόπμαν (1890-1975), όπως και ο κρατήρας Χόπμαν στη Σελήνη.

## Φυσικά χαρακτηριστικά
Η μέση διάμετρος του Χόπμαν εκτιμάται σε 35,51 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,067 ± 0,014. Δεν είναι γνωστό αν και με ποια περίοδο περιστρέφεται ο Χόπμαν γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χοπμαν
1987 Κάπλαν

μικρογραφία|3D μοντέλο του αστεροειδούς 1987 Κάπλαν
Ο **Κάπλαν (Kaplan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,57. Ανακαλύφθηκε το 1952 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του προς τιμή του Ρωσοεβραίου αστρονόμου Σαμουήλ Αρόνοβιτς Κάπλαν (Самуил Аронович Каплан, 1921-1978).

## Φυσικά χαρακτηριστικά
Τα κυρίως φυσικά χαρακτηριστικά του Κάπλαν είναι άγνωστα. Ο Κάπλαν περιστρέφεται γύρω από τον εαυτό του μία φορά κάθε 9 ώρες και 28 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καπλαν
1989 Τάτρα

μικρογραφία|Η τροχιά του αστεροειδούς 1989 Τάτρα
Ο **Τάτρα (Tatry)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1955 από τους Σλοβάκους αστρονόμους Α. Πάρουμπεκ και Ρ. Ποντστάνικα, που παρατηρούσαν από το Αστεροσκοπείο του Σκαλνάτε Πλέζο στα όρη Υψηλά Τάτρα, και πήρε το όνομά του από τα βουνά αυτά (σλοβ.: Vysoké Tatry). Ο αστεροειδής αυτός υπήρξε ο μοναδικός που ανεκάλυψαν οι συγκεκριμένοι αστρονόμοι.

## Φυσικά χαρακτηριστικά
Ο φασματικός τύπος του Τάτρα είναι **C** (ανθρακούχος). Ο Τάτρα περιστρέφεται γύρω από τον εαυτό του μία φορά κάθε 92 ως 170 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τατρα
1988 Ντελόρες

μικρογραφία|Η τροχιά του αστεροειδούς 1988 Ντελόρες
Η **Ντελόρες (Delores)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1952 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά της προς τιμή της Ντελόρες `Οουινγκς (*Delores J. Owings*), βοηθού αστρονόμου στο αστεροσκοπείο.

## Φυσικά χαρακτηριστικά
Τα φυσικά χαρακτηριστικά της Ντελόρες είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντελορες
1991 Δαρβίνος

Ο **Δαρβίνος (Darwin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1967 από τους αστρονόμους Κάρλος Ούλρικο Θέσκο (Αργεντινός) και Άρνολντ Ρ. Κλέμολα (από τις ΗΠΑ), που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Κάρολου Δαρβίνου, αλλά και του δευτερότοκου γιου του, του Τζωρτζ, που ήταν αστρονόμος.

Ο Δαρβίνος στο περιήλιό του εξέρχεται από τα εσώτατα όρια της Κύριας Ζώνης.

## Φυσικά χαρακτηριστικά
Τα κυρίως φυσικά χαρακτηριστικά του Δαρβίνου είναι άγνωστα. Ο Δαρβίνος περιστρέφεται γύρω από τον εαυτό του μία φορά κάθε 3,5 ως 6 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δαρβινος
1990 Πίλτσερ

μικρογραφία|Η τροχιά του αστεροειδούς 1990 Πίλτσερ
Ο **Πίλτσερ (Pilcher)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,855. Ανακαλύφθηκε το 1956 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού αστρονόμου Φρέντερικ Πίλτσερ (*Frederick Pilcher*).

## Φυσικά χαρακτηριστικά
Ο φασματικός τύπος του Πίλτσερ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πιλτσερ
1993 Γκουακόλντα

Η **Γκουακόλντα (Guacolda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1968 από τους αστρονόμους Γ.Α. Πλιούγκιν και Γιούρι Α. Μπελυάγιεφ, που παρατηρούσαν από τη Θέρο Ελ Ρόμπλε της Χιλής, και πήρε το όνομά της από το όνομα της συζύγου του αρχηγού Λαουτάρο των Ινδιάνων Μαπούτσε της Χιλής, που πολεμούσε μαζί του κατά των Ισπανών κατακτητών.

## Φυσικά χαρακτηριστικά
Τα φυσικά χαρακτηριστικά της Γκουακόλντα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουακολντα
1992 Γκαλβαρίνο

Ο **Γκαλβαρίνο (Galvarino)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1968 από τους αστρονόμους Κάρλος Τόρες και Σ. Κοφρέ, που παρατηρούσαν από τη Θέρο Ελ Ρόμπλε της Χιλής, και πήρε το όνομά του από το όνομα ενός ηρωικού αρχηγού των Ινδιάνων Μαπούτσε της Χιλής.

## Φυσικά χαρακτηριστικά
Τα κυρίως φυσικά χαρακτηριστικά του Γκαλβαρίνο είναι άγνωστα. Ο Γκαλβαρίνο περιστρέφεται γύρω από τον εαυτό του μία φορά κάθε 7 ώρες και 14 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαλβαρινο